AlexejDobrolubov/national_council_slovak_2010 huggingface dataset:
94. schôdza NR SR - 4.deň - A. dopoludnia
Dátum: 2023-06-16
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

56. Ďakujem. Ja rovnako ako kolegovia plne rešpektujem ten názor tých predstaviteľov tých škôl. Majú, samozrejme, na to právo a chápeme aj to, že im to spôsobí nejaké problémy. Ale, tak ako odznelo aj od mojich predrečníkov, teda ktorí už predtým hovorili, skutočne že my vlastne v mnohých veciach napĺňame to, k čomu nás zaväzuje to, že sme v Európskej únii. Európska únia nám v roku 2008, v rezolúcii nás vyzvala, aj všetky členské štáty, aby každá krajina mala minimálne tri hodiny telesnej výchovy. Čiže ten problém, ktorý teraz tuná riešime, nespôsobujeme my, ktorí sme s týmto návrhom zákona prišli, ale tí, ktorí boli nečinní celé tie roky. To znamená nielen ministerstvo, ktoré zaklincoval pán Gröhling, ktorý to už úplne naplno ukázal, že ako im záleží na tom, aby tá tretia hodina bola. A, presne ako už bolo povedané, tieto problémy nemuseli byť, keby sa to bolo vyriešilo v roku ´21 alebo aj ´22. Takže predstavitelia týchto organizácií, ktorí, samozrejme, vyjadrujú tú nespokojnosť, tú nespokojnosť nech nesmerujú na nás, ktorí sme s týmto návrhom prišli, ale na tých, ktorí nekonali. Zároveň, samozrejme, tak ako, dá sa povedať, vytvárajú tento tlak, aby sa to nejakým spôsobom odsunulo, môžu vytvárať takýto tlak aj na to, aby sa táto tretia hodina dofinancovala, aby to nebolo na úkor možno niektorých tých hodín, ktoré, ktoré možno budú musieť obetovať. To znamená, ten tlak treba spraviť na to, aby táto tretia hodina bola dofinancovaná, pretože už častokrát tu odznelo, že prevencia je oveľa lacnejšia ako, ako potom liečenie. A ja sa ospravedlňujem všetkým tým riaditeľom, ktorí tie problémy budú mať. Verím, že to zvládnu.
90. schôdza NR SR - 14.deň - A. dopoludnia
Dátum: 2023-05-24
Poslanec: Vons, Peter (OĽANO)
Druh vystúpenia: Vystúpenie

14. Ďakujem. Vidíš, a po tej relácii, čo si bol na TA3, sa na teba niekto hneval a ty teraz ideš Bratislave pomôcť. Tak, vážené kolegyne, kolegovia, predkladám vám správu. Výbor Národnej rady Slovenskej republiky pre hospodárske záležitosti ma určil za spravodajcu k návrhu poslanca Národnej rady Milana Vetráka na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady č. 18/1996 Z. z. o cenách v znení neskorších predpisov a ktorým sa menia a dopĺňajú niektoré zákony (tlač 1662). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor a výbor pre financie a rozpočet, výbor pre hospodárske záležitosti a výbor pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, skončil som, otvorte, prosím, rozpravu.
90. schôdza NR SR - 13.deň - B. popoludní
Dátum: 2023-05-23
Poslanec: Vons, Peter (OĽANO)
Druh vystúpenia: Vystúpenie v rozprave

242. Je to logické, o dve minúty začíname hokejový zápas, takže držíme si palce. Teda zápas, ktorý my nehráme, ale ide aj o nás. Takže vážené kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Petra Kremského a Karola Galeka na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 1635. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajca, spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor a výbor pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbor predmetný návrh zákona prerokoval do 30 dní a v gestorskom výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som. Prosím, otvorte všeobecnú rozpravu.
90. schôdza NR SR - 13.deň - B. popoludní
Dátum: 2023-05-23
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

208. Ďakujem veľmi pekne. Ja oceňujem, samozrejme, Janka to veľmi rozsiahlo popísala tuná. Dobré si to vypočuť. Každý to berie tak, ako keby takú samozrejmosť. Ale keď sa to takto povie, tak si to človek ešte viacej uvedomuje. Videl som aj počas toho, ako to prezentovala aj Maťa Šofranko, ako to zaujalo niektorých tie fakty, ktoré, samozrejme, poznáme. A chceli by sme ich čo najviac povedať. Ale v tom rozsahu, ktorý tu je, tak, samozrejme, sa nedá. Janka je z Kežmarku, čiže tá sa na tie Tatry pozerá denno denne. Maťka zase vždy, keď cestuje domov, tak ide presne popod ne. A určite tiež vytáča hlavu, keď sa dá, vidí ich. A pre každého z nás je to obrovské nabitie energie, keď proste vidíme tie naše veľhory ako také. Janka na konci ukončila takou vetou, že, že podporte náš zákon. Viem, ako to myslí dobre. Ale v podstate je to nie náš zákon, ale je to zákon pre Vysoké Tatry, ktoré si, ktoré si to určite zaslúžia. Mnohí z nás boli poslancami alebo sú poslancami v miestnych samosprávach. Ja som konkrétne bol štyri volebné obdobia v Martine a viem, ako nás bombardovali občania kvôli tomu, že napríklad nie je ich mestská časť ešte pokosená. A teraz si predstavte pokosiť to, v tých Vysokých Tatrách. Janka povedala to číslo, 600-tisíc metrov štvorcových. Takže skutočne to niekto musí spraviť a niečo to stojí. V zime zase tie zapadnuté cesty a chodníky, atď. Je to naozaj extrém. A ten extrém potrebuje, dá sa povedať, aj extrémnu, extrémnu pomoc. Tak ja dúfam, že kolegovia z pléna si snáď toto uvedomia, ako bolo povedané, nie je to podpora pre nás, ale pre Vysoké Tatry, pretože oni naozaj sú tým klenotom a chcú byť klenotom a chcú sa zlepšovať a byť čoraz krajšie, a preto im musíme pomôcť. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

196. Ďakujem. Tak ja, samozrejme, ďakujem kolegyni pani Šofrankovej za to, že vlastne dá sa povedať, vysvetlila tie dôvody, prečo prichádzame s návrhom tohto zákona rovnako obidvom kolegyniam aj Janke ďakujem za to, že skutočne urobili okolo toho veľa práce. No a by som povedal, že dúfame, že plénum podporí tento zákon. Áno uvedomujeme si aj to, čo tu pred chvíľou zaznelo vo faktickej, ale skutočne že mesto Vysoké Tatry je tak špecifické, že naozaj si zaslúži, aby malo, dá sa povedať tú pomoc, aby dostalo od štátu, lebo skutočne ja teda a verím, že mnohí z nás často navštevujeme Vysoké Tatry a uvedomujeme si, že aká je to nádhera a skutočne, ako si tam človek dokáže oddýchnuť a koľkým ľuďom Vysoké Tatry vracajú zdravie. Je to nedociteľné a skutočne osobne sa poznáme momentálne aj so súčasným vedením, ale aj s minulým vedením Vysokých Tatier, kde povedali, že už niekoľko rokov prosia o pomoc a žiadajú o pomoc politikov aj štát, aby im pomohol, tak ja dúfam, že teraz prišiel čas, aby sme im pomohli a skutočne to, čo odznelo aj v tejto rozprave, ja zdôrazňujem naozaj tú, by som povedal, ohromnú rozlohu toho, toho mesta ako takého, však je to druhé najväčšie rozlohou po Bratislave, zároveň, že prinášajú tie peniaze do rozpočtu, skutočne nie sú malé 15 miliónov euro a štát im má, by som povedal, vrátiť a teda pomôcť im 850-tisícmi, čo v podstate sa rovná, keby mali možnosť vyberať si daň z nehnuteľnosti, tak presne táto suma, túto sumu by dostali a vzhľadom k tomu, že toto územie je v TANAP-e a podlieha v zmysle zákona pod také osobitné určenie, teda neni nemôžu si tú daň vyberať takže. Ďakujem, to je všetko.
90. schôdza NR SR - 12.deň - A. dopoludnia
Dátum: 2023-05-19
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

165. Ďakujem veľmi pekne. Už som sa bál, že to nestihnem, ale, samozrejme, som rád, že som spolupredkladateľom, pretože chceme, aby naše deti boli zdravé. Veď sme tuná napríklad ako bojovali za tú tretiu hodinu telesnej výchovy, ale aj za mnohé iné veci, ktoré majú vplyv na zdravie našich, na zdravie našich detí, ale aj celkovo nás ľudí, pretože energetické nápoje ako také nie sú nebezpečné len pre deti, ale aj pre každého aj dospelého jedinca, pokiaľ konzumuje tieto nápoje vo veľkých dávkach, napríklad ľudia, ktorí trpia hypertenziou, vysokým tlakom, problémy so srdcom, s poruchami spánku a tak ďalej, takí ľudia by tieto energetické nápoje vôbec nemali piť, pretože ten zdravotný stav sa im len zhorší. A skutočne je veľkým varovaním to, čo sa deje pri konzumácii u detí. Mám takisto informácie od mladých ľudí, ktorí hovoria, že majú spolužiakov, ktorí dokážu za jedno vyučovanie, za jeden vyučovací deň vypiť aj dva, aj tri, aj štyri nápoje, a to fakt a dennodenne. Oni si neuvedomujú, že ten dopad zdravotný z takého dlhodobého hľadiska, čo im to robí. Nebezpečné rovnako je to, že kofeín ako taký je, samozrejme, návyková látka a potom nastane trebárs čas, keď sa to odstaví, že dajme tomu rodičia a ďalší si na to dajú pozor, nastávajú tam ďalšie problémy, pritom dá sa povedať, pri tej absencii toho kofeínu, psychické, zdravotné a tak ďalej. To znamená, že naozaj v tom, nedá sa to už len nechať na to, že, na takú osvetu, že či to budú tie deti dodržiavať alebo rodičia, alebo nie. Pretože ja si myslím, že ako Milan tuná spomenul, tá osveta nejaká existuje, ale veľmi málo o tom ľudia vedia aj rodičia, deti, to znamená, že aj v tomto musíme naozaj, naozaj pridať, aby, aby sme dosiahli ten výsledok, ktorý chceme. V školských jedálňach a v bufetoch sa to zakázalo, ale oni si to kupovali v obchodoch, a preto to musíme prijať, aby ani tam si... (Prerušenie vystúpenia časomerom.)
90. schôdza NR SR - 10.deň - A. dopoludnia
Dátum: 2023-05-17
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

30. Ďakujem veľmi pekne. Ja som rád, že predkladatelia prišli s týmto zákonom, pretože dá sa povedať, že už viac ako rok cítime aj tlak zo strany verejnosti a doslova pobúrenie, že čo sa deje na našich školách bez toho možno, aby o tom rodičia vedeli. To znamená, že tento, keď sa príjme tento zákon, tak určite sa zvýši ten tlak na to, aby riaditelia, ale aj triedni učitelia a ďalší o to viacej komunikovali s rodičmi o tom, čo sa ich deti v škole učia, obzvlásť, keď sa jedná o sexuálnu výchovu a keď vidíme, že kam sa to posúva, tá hranica, hej, už od nejakých desiatich rokov dieťaťa, tak, samozrejme, že to má obrovský vplyv na, na, na formáciu ich myslenia ako takého. To znamená, my tú výchovu, ktorú tam máme, k tomu manželstvu a partnerstvu a tak ďalej, tak je dostatočná na to, aby sa vedeli zorientovať a potom v staršom veku sa dozvedeli možno viacej o tých otázkach sexu ako takom. Ja ale vyjadrujem taký, také uspokojenie alebo upokojenie verím, že v tomto parlamente drvivá väčšina poslancov, či je to opozícia alebo koalícia, to je jedno, sa v tomto zjednotíme a je tu len určite pán jedincov, ktorí možno nezahlasujú za tento zákon, ale väčšina ho podporí. A to je dôležité, aby zákonodarcovia naozaj strážili vlastne to, čo sa naše deti na školách budú učiť. Lebo ten tlak, ktorý tu je zo strany médií a verejnosti, je naozaj veľký a my musíme nejakým spôsobom to držať v našich rukách, nech je to uzákonené a hlavne nech sa to aj dodržiava tak, ako sa má. Ďakujem.
90. schôdza NR SR - 12.deň - A. dopoludnia
Dátum: 2023-05-19
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

231. Peter, ani ty si sa, ani predrečníci, som nezachytila, že by si sa venoval ešte jednému okruhu, ktorý, keď už hovoríme o oslobodení od dane z nehnuteľností, tak je to tá päťročná lehota aj pri nadobudnutí nehnuteľností dedením. A napríklad to si myslím, že je dosť, dosť komplikovaná situácia, keď rodina zdedí nehnuteľnosť. Aj sa dajme tomu, že nejako dohodnú, ale päť rokov, aj keď ju nemajú v pláne využívať, tak vlastne ju nemôžu predať. Iba ak medzi sebou. Vtedy je tá, ten poplatok oslobodený, ale nemôžu tento majetok predať a musia platiť ten, túto daň. Čiže toto by ma zaujímalo, že aký je tvoj názor pri predaji nehnuteľností nadobudnutej dedením v nepriamom rade. Že aký je tvoj názor? Či ak by sme teda už mali posunúť tento návrh zákona do druhého čítania, čo teda ešte musíš presvedčiť ostatných kolegov v klube, lebo zatiaľ, čo mám avízo, tak tento návrh nemá podporu. Ale rozprávame o tom, samozrejme, ten priestor, pokým sa nebude hlasovať, je o tom, aby sme sa rozprávali. Ale zaujímal by ma potom ten názor, či vieme upraviť aj túto záležitosť, lebo tá sa mi zdá práve pri rodinných situáciách, kedy rodina zdedí nehnuteľnosť a nemôže ju predať, musí čakať päť rokov, resp. ak ju chce predať, tak musí navýšiť, ten kupca navyšuje tú cen... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

199. Ako mne sa, Maroš, mne sa veľmi páčia odôvodnenia týchto kolegov, poslancov z OĽANO, kde oni všade dajú tú rodinu a v odôvodnení sa píše, že napríklad rodina s viacerými deťmi dostane ponuku na kúpu väčšieho bytu alebo rodinného domu a musí počkať na uplynutie päťročného obdobia, aby si ho mohla kúpiť. Tak to je dosť taká zvláštna formulácia. Ono tých päť rokov bolo zavedených z dôvodu, aby sa špekulatívne nekupovali a nepredávali domy. Nikto nepovie, že keď kúpi svoj, svoju nehnuteľnosť, že idem ju kupovať zo špekulatívnych dôvodov alebo teda možno niekto povie, že áno, kupujem to ako investíciu a budem ten dom prenajímať, ale je to taká istá brzda pre špekulantov tých päť rokov, ktorá bola nastavená a nemyslím si, že to je až taká veľmi dlhá doba, ktorá by bránila. Aj rodina sa nie z jedného dňa na druhý rozrastie na takú, že zrazu musí riešiť z jedného dňa na druhý kúpu väčšieho domu, ale takúto kúpu určite, určite plánuje a tie dopady možno špekulatívnych predajov by boli ďaleko vyššie ako tie osohy zo skrátenia tejto, tejto lehoty. No asi každý sme sa dostali v živote do takejto situácie, kedy bolo potrebné počkať na uplynutie toho päťročného obdobia. Ale povedzme si pravdu, že nie je to až taká tragická lehota, aby sa nedala, nedala vydržať.
90. schôdza NR SR - 11.deň - B. popoludní
Dátum: 2023-05-18
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

72. Pán Tomáš, nie nadarmo sa o vás hovorilo, že ste Ficov Goebbels, že ste manipulátor, ste to predviedli, opakovane to predvádzate v neskutočných prekrúcaniach vyjadrení a slov a už som dúfala, že už prestanete s takýmito hlúposťami, ale zjavne máte to v DNA, človek, ktorý bol pomaly spoluzodpovedný a spoluobvinený s Robertom Ficom a nestalo sa tak len tak, že, z toho dôvo... z vašich činov, vaše činy boli premlčané, takže asi takú váhu majú vaše slová. Hanbite sa.
90. schôdza NR SR - 10.deň - B. popoludní
Dátum: 2023-05-17
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

144. Ďakujem pekne. Jako ja musím povedať, že je od teba vrcholne neseriózne toto tvoje vystúpenie, pretože naozaj po tých týždňoch, ktoré si dostal podrobné informácie, konsolidované znenia a podobne, teraz prísť a rozprávať takéto. Musím, prepáč, povedať aj, aj nezmysly, ale aj oprávnené otázky, ale teda aj prekrútené fakty, tak je ozaj neseriózne. Ale veľmi v krátkosti sa k nim vyjadrím. Nič sa nemení vo vzťahu k dotáciám, turistické trasy sú tu 130 rokov a sú tu od roku 2009, odkedy sa alebo odkedy sa poskytujú dotácie pre poľnohospodárov a v tomto duchu sa absolútne nič nemení, čiže strašenie týmto je naozaj absolútne mimo. Zriaďovacia dok... dok... listina Slovenskej inšpekcie životného prostredia je podriadený dokument, to znamená, ak bude prijatý zákon, bude sa musieť upraviť aj zriaďovacia listina. Voľný pohyb ľudí po krajine je garantovaný ústavou a môže byť obmedzenie len na základe požiadaviek na ochranu prírody, resp. iných ver... iných verejných záujmov a rozhodnutí. To znamená, že strašenie, že niekde bude mor ošípaných a tam nebude môcť byť vydaný zákaz. Bude môcť byť, pretože ak taký zákaz alebo nesúhlas vydá veterinár, že tadiaľ sa nesmie chodiť, tak takéto rozhodnutie platí a ten zákaz vstupu tam jednoducho platiť bude. To znamená, aj čo sa týka tých tvojich oplotkov. Vodná stráž a pokuty, no samozrejme, že zákon o vodách nie je len o stráži. Tam máme Štátnu vodnú správu a rôzne iné priestupky na úseku zákona o vodách a tie naďalej v rámci svojich kompetencií budú vykonávať a uplatňovať obce aj príslušná Štátna vodná správa. Čiže je presne v zákone definované, za čo môže byť a... (Prerušenie vystúpenia časomerom.)
90. schôdza NR SR - 10.deň - B. popoludní
Dátum: 2023-05-17
Poslanec: Zemanová, Anna (SaS)
Druh vystúpenia: Vystúpenie

130. Ďakujem pekne za slovo. Návrh zákona o turistických trasách a o zmene a doplnení niektorých zákonov predkladajú na rokovanie Národnej rady Slovenskej republiky poslanci Národnej rady Anna Zemanová, Jaromír Šíbl, Ján Benčík, Tomáš Lehotský, Tomáš Šudík, Mária Šofranko, Ján Szőllős a Marián Viskupič. Cieľom návrhu zákona je predovšetkým vytvoriť doposiaľ neexistujúci jednotný právny rámec pre problematiku turistických trás a turistického značenia, zaviesť jednotný turistický register a upraviť proces zápisu údajov do tohto registra, zákonom upraviť problematiku turistického značenia a za účelom ochrany turistických trás a turistického značenia upraviť priestupky a iné správne delikty na tomto úseku. Návrh zároveň obsahuje návrh niektorých zmien už existujúcich súvisiacich právnych predpisov. Návrh zákona má pripravený k návrhu pozmeňujúci návrh, o ktorom obsahu by som vás informovala v rozprave, do ktorej sa hlásim ako prvá.
90. schôdza NR SR - 7.deň - B. popoludní
Dátum: 2023-05-11
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

214. Osobne poznám príbehy takýchto detí a ich rodín a viem, že to je naozaj veľmi ťažké, mnohokrát likvidujúce všetky aj finančné zásoby samotnej rodiny, ale i veľkého kruhu priateľov. Takže keď vieme pomôcť týmto rodinám s týmito zriedkavými výnimočnými, nie až tak veľmi teda výnimočnými chorobami, ale teda ťažkými diagnózami, aby sme ochránili tieto rodiny, pomohli im, tak to urobme. Ďakujem pekne, Tomáš, za túto iniciatívu.
90. schôdza NR SR - 5.deň - B. popoludní
Dátum: 2023-05-09
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

82. Skutočne mestská časť Bratislava-Devín je v situácii, ktorú nevieme inak vyriešiť ako prijatím zákona a takýmito mimoriadnymi opatreniami. Je to situácia, ktorá je ojedinelá a vznikla tak, ako sa stalo. Žiaľ, právoplatné sú tam aj tie rozhodnutia, ale naozaj treba pomôcť. Nevyrieši to ani samotné mesto Bratislava, keď by sa aj došlo k nejakým iným organizačným zmenám, je potrebné tejto rozvíjajúcej sa mestskej časti pomôcť dostať ju zo situácie, v ktorej je. Takže náš poslanecký klub tento návrh zákona podporí a praje, dúfam teda, že sa to dostane aj do druhého čítania, v druhom čítaní následne to bude schválené, a dúfam, že budú to nové, sľubné začiatky pre mestskú časť Devín.
90. schôdza NR SR - 1.deň - B. popoludní
Dátum: 2023-05-02
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

75. Pán Šuca, asi ste sa trošku zľakli, keď ste začali hovoriť, že ide tu o politický osobný prospech. Keby to tam bolo napísané, nepoviem ani mäkké f, pretože naozaj každé jedno naše vystúpenie tu v pléne Národnej rade je aj s cieľom politicky sa odprezentovať, odprezentovať myšlienky z politickej strany alebo sami seba, ale toto tam nie je napísané. Vy ste napísali, vy ste spolupredkladateľ tohto návrhu, že on zneužíva funkciu predsedu pre svoj osobný prospech. Nie politický. Osobný prospech. A to je podstatný rozdiel, to je závažné obvinenie, ktoré teraz ste sa trošku zľakli, že ste ho takto napísali, lebo ste to napísali celé nepremyslene. Ja by som chcela ešte doplniť svoje vystúpenie v tom duchu, že aby si aj naši kolegovia uvedomili, že ak by bol pán predseda odvolaný, kto bude tento výbor viesť. Sú tam dvaja podpredsedovia – pán podpredseda Pčolinský a pani podpredsedníčka Saková. A dajte si sami odpoveď, ako bude tento výbor v čase vojenského kríz... vojenskej krízy na Ukrajine a v čase ďalších problémov fungovať.
60. schôdza NR SR - 6.deň - A. dopoludnia
Dátum: 2022-03-23
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

82. Ďakujem veľmi pekne. Pán poslanec Taraba, ja mám z vašeho vyjadrenia, alebo z tvojho vyjadrenia pocit, že referendum je vlastne liek na všetko. Podľa teba by referendum ukončilo aj vojnu na Ukrajine asi, ako tak počúvam. Poslanec Potocký Milan, ja som nepovedal, že sú recesisti, že niektorí ľudia ich označujú za recesistov. Svedkovia Liehovovi sú združenie, kde sa prihlásilo 14,5 tisíca ľudí. Tak ak sú to recesisti, tak by ich bolo možno 500 alebo 200, ale nie takmer 15-tisíc. Si myslíte, že 15-tisíc ľudí sú recesisti, že, že akože len tak? No mne to nepríde. Pán poslanec Szőllős, pre mňa je tiež aj cirkev satira. Pre mňa je všeobecne cirkev satira, lebo som ateista, tak vnímam a vy ste povedal, že Svedkovia Liehovovi sú alkoholici a podporujú alkoholizmus. No nie, oni bojujú proti alkoholizmu a prípadné finančné prostriedky, ktoré by dostali od štátu, by chceli použiť na vzdelávanie ľudí, aby nepoužívali alkohol, aby pili poprípade s mierou a pomáhali sa dostať ľuďom z alkoholizmu a z takýchto problémov, do ktorých ich dostal alkoholizmus. Pán poslanec Kočiš, vy ste rozprávali o nejakom úlete, no pre mňa sú úlet náckovia v parlamente a všelijakí recidivisti, to sa nemáme o čom baviť. Pán poslanec Mizík, tak pobavil ako obyčajne. Pani poslankyňa Andrejuvová, no rímskokatolícka cirkev si uzurpuje najväčší balík peňazí a keď sa to prepočíta parciálne na jednotného člena alebo sympatizanta, alebo teda veriaceho, tak má najväčší, najväčší kus tých peňazí a rozprávala si o tom, že už aké rôzne aktivity tu robí cirkev, no za všetko dostáva navyše peniaze. Ak má domov sociálnych služieb alebo, alebo nejaký iný sirotinec alebo čokoľvek, za všetko dostáva od štátu navyše peniaze. Nehovorne o tom, že to robí ona zo svojich prostriedkov. No nerobí. Pán poslanec Kuffa, vy ste pekne nazval, že sú to paraziti na rozpočte, s tým sa zhodneme. A to sú všetci. A už nestíham na Tomáša... (Prerušenie vystúpenia časomerom.)
60. schôdza NR SR - 5.deň - B. popoludní
Dátum: 2022-03-22
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

196. Ďakujem veľmi pekne. Pán poslanec Habánik, mne to príde, že ty ani nepatríš do SMER-u. Ty vystupuješ kultúrne, kultivovane, normálne máš aj faktické pripomienky, dávaš normálne návrhy. Ale chcem sa ťa spýtať dve veci na margo tvojho vystúpenia, a teda že keď nechceš politizáciu, prečo navrhuješ zmenu, ktorá vlastne politikom umožní pôsobenie v tých správnych radách. A druhá otázka je, že prečo chceš, aby si študenti platili za celé vysokoškolské štúdium, keď si chcel dorobiť len pár kreditov, lebo v súčasnom modeli je, že keď v podstate si chceš spraviť len niekoľko tých semestrálnych skúšok, tak zaplatíš len za tú pomerovú časť. Tak toto mi, prosím ťa, zodpovedz. Ďakujem.